I Karasjok utkommer den samiskspråklige avisa fem dager i uka. Tettstedet er sete for en rekke sentrale samiske institusjoner, deriblant Sametinget, NRK Sápmi, museet De Samiske Samlinger og Samisk spesialbibliotek. Karasjok har produksjon av jernvarer og trevareindustri. Like nord for tettstedet ligger en seismologisk stasjon. Det er to kirker på tettstedet: Karasjok kirke og Karasjok gamle kirke, som er den eldste trekirken i Finnmark.